ကာလံ ဒေသံ အဂ္ဃံ ဓနံ

ကာလံ ဒေသံ အဂ္ဃံ ဓနံ သည် မြန်မာဆိုရိုးစကားတစ်ခုဖြစ်သည်။ အဓိပ္ပာယ် ပစ္စည်းတန်ဖိုးကို အချိန်အခါ၊ နေရာဒေသလိုက်၍ ဆုံးဖြတ်ရသကဲ့သို့ အချို့သော လူမှုကိစ္စများကိုလည်း အချိန်အခါ၊ နေရာဒေသအလိုက် ဆောင်ရွက်ကြရသည်။ ဆိုလိုသည်မှာ ကိစ္စရပ်တစ်ခုကို ဆောင်ရွက်ရာတွင် အချိန်အခါနှင့် နေရာဒေသ၏ အရေးပါမှုကို ထည့်သွင်းစဉ်းစားသင့်ကြောင်း ဖော်ပြသည်။ (ကာလံ - အချိန်အခါ၊ ဒေသံ - နေရာဒေသ၊ အဂ္ဃံ - တန်ဖိုး၊ ဓနံ - ပစ္စည်းဥစ္စာ။) ကိုးကား ကာလံဒေသံ၊ အဂ္ဃံဓန၊ ရှေးကထုံးမှီး၊ ယူသီးဝတ္ထု၊ [၁၁၅၅] ဥတိန် ၁၃၆။ နည်းအဖြာဖြာ၊ အရာရာကို၊ ပညာဝေဖန်၍၊ ကာလံ ဒေသံ၊ အဂ္ဃံ ဓနံ၊ ပရိဘောဂံ၊ ဤငါးတန်တွင်၊ ဆုတ်ရန်သည်တစ်မျိုး၊ တိုးတန်သည်အနီး၊ အသီးသီးပင်၊ [၁၁၉၄] ဇော ၁၄၂။ ဖြစ်ချိန်ဖြစ်ရာ၊ တန်ဖိုးပါနှင့်၊ ဥစ္စာဟောင်းသစ်၊ စိစစ်ထုံးစံ၊ ကုံလောက် ငံအောင်၊ ကာလံ ဒေသံ၊ အဂ္ဃံ ဓန၊ နည်းပြစဉ်လာ၊ မဟာပဒေသလေးပါး၊ သတိထားလော့၊ [၁၂၆၆] မဃ ၃၉၅။ ကိုးကား ကဏ္ဍ:မြန်မာဆိုရိုးစကားများ